Linus Nyman

Linus Oliver Nyman (s. 11. heinäkuuta 1999 Helsinki) on suomalainen jääkiekkoilija, joka pelaa SM-liigajoukkue KalPassa vuokralla Ässistä. Hän on pelipaikaltaan vasen laitahyökkääjä, mutta Nyman osaa pelata myös keskellä.

 Ura 
 Seuraura 
Nyman on Jokereiden kasvatti. Hän oli kaudella 2013–2014 seuran C-nuorten toiseksi paras pistemies runkosarjassa tehoilla 13+37=50 Sami Moilasen jälkeen ja pudotuspeleissä tehokkain pisteillä 5+9=14. Nyman valittiin kauden päätteeksi C-nuorten toiseen tähdistökentälliseen. Seuraavan kauden hän pelasi pääasiassa B-nuorissa. Kaudella 2015–2016 Nyman pelasi kokonaan A-nuorissa. Hänet valittiin lokakuussa 2015 kuukauden tulokkaaksi. Nyman oli runkosarjassa joukkueen viidenneksi tehokkain pelaaja pisteillä 13+23=36 ja pudotuspeleissä joukkueen paras pistemies Aleksi Ainalin ja Ville Leskinen ja maalintekijä kahdella maalillaan.

OHL-joukkue Kingston Frontenacs varasi Nymanin 53. pelaajana CHL:n varaustilaisuudessa 2016. Hän siirtyi samana vuonna samaan joukkueeseen toisen suomalaisen, puolustaja Eemeli Räsäsen kanssa. Hän teki tulokaskaudellaan 68 ottelussa tehot 26+24=50, joilla hän oli joukkueen kolmanneksi paras pistemies. Hän voitti OHL:n tulokkaiden maalipörssin ja valittiin OHL:n tulokkaiden ensimmäiseen tähdistökentälliseen. Pudotuspeleissä Nyman teki 11 ottelussa tehot 7+4=11 ja oli joukkueen paras maalintekijä ja toiseksi tehokkain pelaaja Jason Robertsonin jälkeen.

Nymanin odotetettiin varattavan NHL:n varaustilaisuudessa 2017 myöhemmillä kierroksilla, mutta hän jäi kuitenkin hieman yllättäen kokonaan ilman varausta. Kaudella 2017–2018 Nyman oli tehoilla 39+46=85 Frontenacsin toiseksi paras pistemies Jason Robertsonin jälkeen. Hän sijoittui OHL:n pistepörssissä kymmenenneksi Sault Ste. Marie Greyhoundsin Boris Katchoukin kanssa. Nymanilla oli myös joukkueen paras teholukema puolustaja Jakob Brahaneyn kanssa lukemalla +25.

Kaudeksi 2018–2019 Nyman palasi Suomeen ja siirtyi kaksivuotisella SM-liigasopimuksella Rauman Lukkoon. Hän teki liigadebyyttinsä runkosarjan avauskierroksella 14. syyskuuta 2018 paikallisvastustaja Porin Ässiä vastaan. Nyman merkittiin Lukon kolmosketjun vasempaan laitaan Heikki Liedeksen ja Toni Koiviston viereen. Hän sai ottelussa jääaikaa 13 minuuttia. Liigauransa avausmaalin Nyman teki viidennessä ottelussaan 26. syyskuuta 2018 vieraissa Tapparaa vastaan. Kaikkiaan hänen tulokaskautensa toi 52 runkosarja- ja kuudessa pudotuspeliottelussa tehot 7+5=12. Kaudella 2019–2020 Nyman otti askeleita kehityksessään ja hän teki runkosarjassa tehot 15+18=33. Tammikuussa 2020 Nyman teki Lukon kanssa kaksivuotisen jatkosopimuksen.

Nyman jäi kaudella 2020–2021 melko vähille tehoille, sillä hän teki runkosarjassa vain tehot 2+14=16 ja jäi pudotuspeleissä ilman tehopisteitä. Nyman voitti kauden päätteeksi Suomenmestaruuden. Kaudella 2021–2022 hän teki Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan pääsarjauransa ensimmäisen kypärätempun. Nyman viimeisteli Lukon 6–3-voittoon päättyneessä ottelussa kolmannen osumansa vastustajan tyhjään maaliin. Hän teki CHL:ssä kaikkiaan viisi maalia, joilla Nyman jakoi Lukon sisäisen maalipörssin voiton Sebastian Revon kanssa. Maaliskuussa 2022 hän teki seuran kanssa kaksivuotisen jatkosopimuksen. Jatkoaika.com-verkkolehden toimittaja Jenna Westerlundin mukaan Nymanin odotettiin pitkään nousevan ykkösketjun pelaajaksi, mutta hän ei onnistunut siinä. Westerlundin mukaan Nymanin kauteen 2023–2024 mahtui paljon pisteettömiä putkia, jolloin hän katosi kuvasta täysin ja Nymanin kauteen sisältyi myös 18 ottelun maaliton putki. Huhtikuussa 2024 hän teki Lukon kanssa vuoden mittaisen jatkosopimuksen.

Kaudeksi 2025–2026 Nyman siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Marraskuussa hänen sopimuksensa kuitenkin purettiin. Nyman palasi SM-liigaan ja siirtyi 1+1-vuotisella sopimuksella Ässiin. Helmikuussa 2026 hän siirtyi KalPaan lyhytaikaiselle lainalle, jota jatkettiin myöhemmin loppukauden 2025–2026 mittaiseksi. Samalla Ässät vahvisti ettei se käytä Nymanin sopimuksessa ollutta optiota.

 Maajoukkueura 

Nyman pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Nyman pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Hänet valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Nyman pelasi myös Ivan Hlinkan muistoturnauksessa vuonna 2016. Hän oli Suomen paras pistemies tehoilla 3+4=7 ja jakoi koko turnauksen pistepörssin kolmannen sijan Tšekin Filip Zadinan ja Venäjän Klim Kostinin kanssa. Nyman pelasi myös World U-17 Hockey Challengessa marraskuussa 2015. Yhteensä hän on pelannut 20 nuorten ja 23 poikien maaottelua.

 Pelityyli 
Future Considerations-sivuston mukaan Nyman on lahjakas kahden suunnan sentteri sekä myös nopea laitahyökkääjä, joka on käyttökelpoinen kaikissa eri tilanteissa ja on nopea jaloistaan. Hockeyprospect.com-sivuston mukaan pieni koko rajoittaa kuitenkin hieman hänen peliään.

 Muuta 
Nymanin pikkuveljet Luka ja Nooa pelaavat jääkiekkoa puolustajina. Luka pelaa Mestis-joukkue KeuPa HT:ssä ja Nooa Kiekko-Vantaassa.

 Tilastot 
 2014–2015  Jokerit  A-SM  43	 13  23  36  12	 2  2  0  2  2 2016–2017  Kingston Frontenacs  OHL  68	 26  24  50  14	 11  7  4	 11  0        U18  6  3  2  5  2 2017–2018  Kingston Frontenacs  OHL  67	 39  46  85  12	 16  6  10  16  2 2018–2019  Lukko  SM-liiga  52  7  5  12  10  6  0  0  0  2        JMM  7  0  0  0  0	 2019–2020  Lukko  SM-liiga  57  15  18  33  8  –  –  –  –  – 2020–2021  Lukko  SM-liiga  59  2  14  16  10  11  0  0  0  0  2021–2022  Lukko  SM-liiga  52  10  21  31  10  7  1  1  2  0 2022–2023  Lukko  SM-liiga  59  8  23  31  8  6  0  1  1  0  2023–2024  Lukko  SM-liiga  55  9  13  22  10  3  0  1  1  0 2024–2025  Lukko  SM-liiga  41  8  6  14  18  9  1  3  4  4 2025–2026  IK Oskarshamn  Allsvenskan  14  1  3  4  6  –  –  –  –  –   Ässät  SM-liiga                       KalPa  SM-liiga                     7 kautta  yhteensä  SM-liiga  375  59  100  159  74  42  2  6  8  6

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1999 syntyneet
Luokka:Elävät henkilöt